CELEX: 62020TN0675
Language: da
Date: 2020-11-12 00:00:00
Title: Sag T-675/20: Sag anlagt den 12. november 2020 — Leonardo mod Frontex

18.1.2021   
            
            
               DA
            
            
               Den Europæiske Unions Tidende
            
            
               C 19/62
            
         
      Sag anlagt den 12. november 2020 — Leonardo mod Frontex
      (Sag T-675/20)
      (2021/C 19/67)
      Processprog: italiensk
      
         Parter
      
      
         Sagsøger: Leonardo SpA (Rom, Italien) (ved advokaterne M. Esposito, F. Caccioppoli og G. Calamo)
      
         Sagsøgt: Det Europæiske Agentur for Grænse- og Kystbevogtning (Frontex)
      
         Sagsøgerens påstande
      
      
                  —
               
               
                  Retten realitetsbehandler sagen, og efter en grundig undersøgelse af de dokumenter, der er genstand for aktindsigten, og påbud om fremlæggelse eller indlevering annulleres den anfægtede afgørelse, og dermed pålægges FRONTEX uden yderligere forsinkelse at fremlægge de dokumenter, der er genstand for førnævnte aktindsigt.
               
            
                  —
               
               
                  FRONTEX tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Dette søgsmål er rettet mod afvisningen af klagen over afslag på aktindsigt i dokumenterne vedrørende udbudsprocedure nr. FRONTEX/OP/888/2019/JL/CG, som er genstand for et verserende søgsmål for Den Europæiske Unions Ret i sag T-849/19 (herunder afgørelsen om tildeling af kontrakten, mødereferaterne i udbudsproceduren, dokumentationen fremlagt af den virksomhed, som fik tildelt kontrakten, samt alle dokumenter indhentet til procedurens akter).
      Til støtte for søgsmålet har sagsøgeren påberåbt sig en tilsidesættelse af artikel 4, stk. 1, litra b), artikel 4, stk. 2, første led, og artikel 4, stk. 3, i Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43), af Europa-Parlamentets og Rådets direktiv 2014/23/EU af 26. februar 2014 om tildeling af koncessionskontrakter (EUT 2014, L 94, s. 1), Europa-Parlamentets og Rådets direktiv 2014/24/EU af 26. februar 2014 om offentlige udbud og om ophævelse af direktiv 2004/18/EF (EUT 2014, L 94, s. 65), og navnlig af henholdsvis artikel 28 og 21 i disse direktiver, artikel 161 i Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT 2018, L 193, s. 1), af bestyrelsens afgørelse nr. 19 af 23. juli 2019 og af artikel 89 i Kommissionens delegerede forordning (EU) 2019/715 af 18. december 2018 om rammefinansforordningen for de organer, der er nedsat i henhold til TEUF og Euratomtraktaten og omhandlet i artikel 70 i Europa-Parlamentets og Rådets forordning (EU, Euratom) 2018/1046 (EUT 2019, L 122, s. 1).
      Subsidiært har sagsøgeren foreholdt FRONTEX, at der heller ikke er givet delvis aktindsigt i dokumenterne.